turjo4nis/wikipedia-bn-dump-20250701 huggingface dataset:
আঁদ্রে কার্তেস

আঁদ্রে কার্তেস (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়।  সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।

পরিবারের সবাই চাইতেন কার্তেস শেয়ার বেচা-কেনার কাজ করুক। কিন্তু তিনি সেই তখন থেকেই আলোকচিত্রের দিকে ঝুঁকে পড়েন। নিজেই অনেক কিছু শিখেছেন। তার প্রাথমিক আলোকচিত্রগুলো বিভিন্ন সাময়িকীতে প্রকাশিত হয়েছিল। জীবনের অনেকটা সময়ই তার ছবি এভাবে প্রকাশিত হয়েছে। অবশ্য শেষ দিকে তিনি এর জন্য অর্থগ্রহণ ছেড়ে দিয়েছিলেন। পরিবারের ইচ্ছার বিরুদ্ধেই তিনি প্রথম বিশ্বযুদ্ধে যোগ দেন এবং ১৯২৫ খ্রিষ্টাব্দে প্যারিসে চলে যান। সেখানে অভিবাসীদের শিল্প চাহিদা মেটানো এবং উপাত্ত আন্দোলনে যুক্ত হয়ে পড়েন। এ কাজে সফলতাও অর্জন করেন। দ্বিতীয় বিশ্বযুদ্ধের চাপে তাকে ফ্রান্স ত্যাগ করে যুক্তরাষ্ট্রে চলে যেতে হয়। সেখানে জীবন চালাতে তাকে বেশ কষ্ট করতে হয়েছিল। আয়ের অন্যতম উৎস ছিল ছবি বিক্রয় । তার ছবির উপযুক্ত স্বীকৃতি না-দেয়ায় বেশ কয়েকজন সম্পাদকের সাথে তার মনোমালিন্যও হয়েছিল। ১৯৪০ ও ১৯৫০-এর দশকে সাময়িকীতে ছবি দেয়া ছেড়ে আন্তর্জাতিক অঙ্গনে প্রবেশ করেন। তার ছবিগুলো দেশে-বিদেশে বেশ প্রশংসা অর্জন করে। অনেক আন্তর্জাতিক পুরস্কার পান। তারপরও তিনি মনে করতেন, মেধার উপযুক্ত স্বীকৃতি পাননি। এই ধারণা নিয়েই তিনি মৃত্যুবরণ করেছেন। তার ছবিগুলো কোন সময়ে কোথায় সবচেয়ে জনপ্রিয় ছিল তার উপর ভিত্তি করে তার কর্মজীবনকে চার ভাগে ভাগ করা হয়। এগুলো হচ্ছে: হাঙ্গেরীয় যুগ, ফরাসি যুগ, মার্কিন যুগ এবং আন্তর্জাতিক যুগ (জীবনের শেষ দিকে)।

তথ্যসূত্র

বহিঃসংযোগ 
 André Kertész: Life and Its Juxtapositions - জীবনী এবং কাজের উদাহরণ
 André Kertész: Seven Decades - গেটি সেন্টার
 André Kertész  - ন্যাশনাল আর্ট গ্যালারি, ওয়াশিংটন
 গেটি মিউজিয়াম থেকে তার জীবনী

আলোকচিত্রশিল্পী
হাঙ্গেরীয় ইহুদি
হাঙ্গেরীয়-মার্কিন
ফটো সাংবাদিক
প্যারিসের লেখক
ইহুদি শিল্পী
১৮৯৪-এ জন্ম
১৯৮৫-এ মৃত্যু
মার্কিন আলোকচিত্র সাংবাদিক
ওয়ানগালা

ওয়ানগালা () উত্তর-পূর্ব ভারতের মেঘালয় অঙ্গরাজ্য ও বাংলাদেশের বৃহত্তর ময়মনসিংহ অঞ্চলে বসবাসকারী গারো জাতির লোকদের প্রধান ধর্মীয় ও সামাজিক উৎসব। এটি ওয়ান্না নামেও পরিচিত। প্রতি বছর সেপ্টেম্বর থেকে ডিসেম্বর মাসে গারো পাহাড়ে এই উৎসব পালিত হয়। ফসল তোলার এই উৎসবে সূর্যদেবতা ও দেবী মিসি এবং সালজং-এর উদ্দেশ্যে উৎসর্গ করা হয়। উৎসবটি শীতকালের প্রারম্ভ নির্দেশ করে।

আচার 

ওয়ানগালা উৎসব একশ ঢোলের উৎসব নামেও পরিচিত। সাধারণত দুইদিন ধরে উৎসব চলে। কখনও কখনও এক সপ্তাহ ধরেও এটি চলতে পারে। উৎসবের প্রথম দিনে গোত্রপ্রধানের ঘরে রাগুলা নামের অনুষ্ঠান পালিত হয়। উৎসবের দ্বিতীয় দিন কাক্কাত নামে পরিচিত। এই দিন ছোট বড় সবাই রঙবেরঙের পোশাক ও পাখির পালক মাথায় দিয়ে লম্বা ডিম্বাকৃতি ঢোলের তালে তালে নাচে। এই দিন হল বিনোদনের দিন। সারা গারো পাহাড় ঢোলের শব্দে মুখরিত হয়ে ওঠে। পুরুষ ও নারীরা দুইটি আলাদা সারি গঠন করে এবং নাচের তালে তালে এগিয়ে যান। সাথে থাকে মহিষের শিঙে বানানো এক ধরনের আদিম বাঁশির সুর।

ওয়াংগালা উৎসব মেঘালয় ও বাংলাদেশের গারোদের সংস্কৃতির সংরক্ষণে ও প্রচারে বিশেষ ভূমিকা পালন করে।এটি জনপ্রিয় একটি উৎসব।

তথ্যসূত্র 

গারো উৎসব
ভারতের উৎসব
বাংলাদেশের উৎসব
নবান্ন উৎসব
মেঘালয়ের সংস্কৃতি
মেঘালয়ের দর্শনীয় স্থান
সেপ্টেম্বর উদ্‌যাপন
নভেম্বর উদ্‌যাপন
ডিসেম্বর উদ্‌যাপন
ভারতের হিন্দু উৎসব
টেরি জর্জ

টেরি জর্জ (জন্ম: ২০শে ডিসেম্বর, ১৯৫২) আয়ারল্যান্ডীয় চলচ্চিত্র পরিচালক ও চিত্রনাট্যকার। তার জন্ম এবং বেড়ে উঠা বেলফাস্টে। তার অনেকগুলোই ছবিই উত্তর আয়ারল্যান্ডের সমস্যা নিয়ে।

উত্তর আয়ারল্যান্ড নিয়ে করা ছবিগুলো হচ্ছে দ্য বক্সার, সাম মাদার্‌স সন, এবং ইন দ্য নেই অফ দ্য ফাদার। তার একটি বিখ্যাত সিনেমা হল হোটেল রুয়ান্ডা। রুয়ান্ডার গণহত্যা নিয়ে করা এই ছবিটি তিনটি ক্ষেত্রে অস্কার মনোনয়ন লাভ করেছিল। তিনি নিজে সেরা মৌলিক চিত্রনাট্যের জন্য মনোনয়ন লাভ করেছিলেন। অবশ্য জয়ী হতে পারেননি।

তিনি উত্তর আয়ারল্যান্ডের কাউন্টি ডাউন এবং মার্কিন যুক্তরাষ্ট্রের নিউ ইয়র্ক এই দুই স্থানেই পালা করে থাকেন।

চলচ্চিত্রসমূহ 
 The Boxer - রচনা
 In the Name of the Father - চিত্রনাট্যকার ও সহকারী পরিচালক
 Some Mother's Son - পরিচালনা ও চিত্রনাট্য
 Hart's War - চিত্রনাট্য
 হোটেল রুয়ান্ডা - পরিচালনা ও চিত্রনাট্য
 Reservation Road - পরিচালনা

বহিঃসংযোগ 
 

আয়ারল্যান্ডীয় চিত্রনাট্যকার
আয়ারল্যান্ডীয় চলচ্চিত্র পরিচালক
১৯৫২-এ জন্ম
জীবিত ব্যক্তি
দারুচিনি দ্বীপ (উপন্যাস)

দারুচিনি দ্বীপ জনপ্রিয় ঔপন্যাসিক হুমায়ূন আহমেদ এর শুভ্রকে নিয়ে লেখা উপন্যাসগুলোর মধ্যে অন্যতম। এটি একটি বহুল পঠিত উপন্যাস। ১৯৯১ সালের একুশে বই মেলায় অনুপম প্রকাশনী হতে প্রথম প্রকাশিত হয়।

কাহিনী সংক্ষেপ 
উপন্যাসে কানাবাবা নামে খ্যাত শুভ্র এবং তার বন্ধু-বান্ধবরা প্রবাল দ্বীপ সেন্ট মার্টিনে যাওয়ার আয়োজন করে। পুরো উপন্যাসটিতে শুধু তাদের সমুদ্রে যাওয়ার আয়োজন এবং না যেতে পারার আশঙ্কাটুকুই বর্ণিত হয়েছে। কিন্তু উপন্যাসটির শেষ পর্যন্ত তারা সমুদ্রে যেতে পারেনি। উপন্যাস শেষ হয় এর পাত্র-পাত্রীদের সমুদ্রযাত্রার উদ্দেশ্যে ট্রেনে চড়ার দৃশ্য দিয়ে। লেখকের ভাষায়, তিনি এই উপন্যাসে তার পাত্র-পাত্রীদেরকে সমুদ্রে নিয়ে যেতে পারেননি, তার কারণ তিনি নিজেই তখনও সমুদ্রে যাননি। পরবর্তীতে অবশ্য তিনি দারুচিনি দ্বীপ এর দ্বিতীয় খন্ড রূপালী দ্বীপ রচনা করেন, যেখানে তাদের মিশন দারুচিনি দ্বীপ পূর্ণতা লাভ করে।

অভিযোজন
দারুচিনি দ্বীপ উপন্যাসটি নিয়ে ২০০৭ সালে অভিনেতা এবং নির্মাতা তৌকির আহমেদ ইমপ্রেস টেলিফিল্ম থেকে একই শিরোনামে দারুচিনি দ্বীপ চলচ্চিত্র নির্মাণ করেন। এতে শুভ্র চরিত্রে অভিনয় করেন চিত্রনায়ক রিয়াজ এবং নায়িকা জরীর চরিত্রে অভিনয় করেন লাক্স-চ্যানেল আই সুপারস্টার ২০০৬ মম। চলচ্চিত্রটি হুমায়ূন আহমদকে ঐ বছর শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার এনে দেয়

তথ্যসূত্র

বহিঃসংযোগ
গুডরিডসে দারুচিনি দ্বীপ

১৯৯১-এর উপন্যাস
বাংলা ভাষার উপন্যাস
১৯৯১-এর বাংলাদেশী উপন্যাস
বাংলা ভাষার বাংলাদেশী উপন্যাস
চলচ্চিত্রে অভিযোজিত বাংলাদেশী উপন্যাস
হুমায়ূন আহমেদের উপন্যাস
হুটু

হুটু  (ইংরেজি ভাষায়: Hutu) একটি জাতিগোষ্ঠী যারা মধ্য আফ্রিকার গ্রেট লেক এলাকায় বসবাস করে। এ জনগোষ্ঠীর লোকজন প্রধানত রুয়ান্ডা, পূর্ব ডেমোক্রাটিক রিপাবলিক অব কঙ্গো ও বুরুন্ডি-তে বাস করে। এরা আবাহুটু নামেও পরিচিত।

বহিঃসংযোগ 
 Information on the Army for the Liberation of Rwanda (Armée pour la libération du Rwanda), FAS.org
 Living with Rwanda's Hutu Rebels, BBC

আফ্রিকার জাতি
টুট্‌সি

টুট্‌সি মধ্য আফ্রিকার একটি জাতিগোষ্ঠী যারা মূলত রুয়ান্ডা ও বুরুন্ডি-তে বাস করে। এই অঞ্চলে বসবাসকারী তিনটি বৃহৎ জাতিগোষ্ঠীর একটি হল টুট্‌সি জাতি। অন্য দুটি হল হুটু ও টোয়া। হিউমান রাইট্‌স ওয়াচ নামের মানবাধিকার সংস্থার একটি প্রতিবেদনে বলা হয়েছে ১৯৯৪ সালে রুয়ান্ডার গণহত্যায় টুট্‌সিদের ৭৭% মানুষকে মেরে ফেলা হয়েছিল। বর্তমানে রুয়ান্ডার ক্ষমতায় টুট্‌সিরাই আছে। কিন্তু তারা নিজেদেরকে টুট্‌সি হিসেবে আলাদা পরিচয় দেয় না।

বহিঃসংযোগ 
 Rwanda history
 A personal note by a Tutsi academic
 A case study of the conflict between Tutsi and Hutu
 A traveler learns about the Hutu and Tutsi conflict and reflects on it
 The International Criminal Tribunal for Rwanda (the status and judgments of all cases before the ICTR are available here)

আফ্রিকার জাতি
রুয়ান্ডার গণহত্যা
লা এন

লা এন () মাতিয়ো কাসোভিৎস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়।

চরিত্রসমূহ 
 ভাঁসঁ কাসেল - ভাঁজ (ইহুদি)
 উবের কোঁদে - উবের (কৃষ্ণাঙ্গ বক্সার ও মাদক ব্যবসায়ী)
 সাইদ তাগমোই - সাইদ (আরব)

প্রতিক্রিয়া 
লা এন প্রায় সবার কাছ থেকেই প্রশংসা পেয়েছে। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১।

পুরস্কারসমূহ 
 সেরা পরিচালক (কান চলচ্চিত্র উৎসব) - মাতিয়ো কাসোভিৎস
 সেরা সম্পাদনা (সেজার পুরস্কার) - মাতিয়ো কাসোভিৎস ও স্কট স্টিভেনসন
 সেরা চলচ্চিত্র (সেজার পুরস্কার) - মাতিয়ো কাসোভিৎস
 সেরা প্রযোজক (সেজার পুরস্কার) - Christophe Rossignon
 সেরা কিশোর চলচ্চিত্র (ইউরোপিয়ান ফিল্ম অ্যাওয়ার্ডস) - মাতিয়ো কাসোভিৎস
 সেরা বিদেশী ভাষার চলচ্চিত্র (ফিল্ম ক্রিটিক্‌স সার্কেল অফ অস্ট্রেলিয়া অ্যাওয়ার্ড)
 সেরা পরিচালক (লুমিয়ের পুরস্কার) - মাতিয়ো কাসোভিৎস
 সেরা চলচ্চিত্র (লুমিয়ের পুরস্কার) - মাতিয়ো কাসোভিৎস

তথ্যসূত্র

বহিঃসংযোগ 
 
 Independent take on the feature film
 Review of La Haine by Films de France
 Stanford University Review 
 ''Working Class France..." POV by Matthieu Kassovitz about the 2005 riots in France

১৯৯৫-এর চলচ্চিত্র
১৯৯৫-এর অপরাধ নাট্য চলচ্চিত্র
১৯৯৫-এর স্বাধীন চলচ্চিত্র
১৯৯০-এর দশকের ফরাসি ভাষার চলচ্চিত্র‎
ফরাসি সাদাকালো চলচ্চিত্র
ফরাসি ভাষার চলচ্চিত্র
প্যারিসের পটভূমিতে চলচ্চিত্র
হুড চলচ্চিত্র
জাতি ও জাতিসত্তা সম্পর্কিত চলচ্চিত্র
শ্রেষ্ঠ চলচ্চিত্র বিভাগে লুমিয়ের পুরস্কার বিজয়ী
শ্রেষ্ঠ চলচ্চিত্র বিভাগে সেজার পুরস্কার বিজয়ী
প্যারিসে ধারণকৃত চলচ্চিত্র
ফরাসি স্বাধীন চলচ্চিত্র
স্টুডিওক্যানেলের চলচ্চিত্র
মাতিয়ো কাসোভিৎস

মাতিয়ো কাসোভিৎস (); ; জন্ম: ৩রা এপ্রিল ১৯৬৭) ফরাসি চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি চলচ্চিত্র প্রযোজনা কোম্পানি এমএনপি এন্টারপ্রাইজের প্রতিষ্ঠাতা। তিনি লা এন (১৯৯৫) চলচ্চিত্রের জন্য শ্রেষ্ঠ পরিচালক বিভাগে কান চলচ্চিত্র উৎসব পুরস্কার অর্জন করেন। এছাড়া তিনি তিনটি সেজার পুরস্কার অর্জন করেছেন - র‍্যগার্দ লে অম তোম্বে (১৯৯৪)-এর জন্য সেরা উদীয়মান অভিনেতা এবং লা এন (১৯৯৫)-এর জন্য শ্রেষ্ঠ চলচ্চিত্র ও সেরা চিত্রসম্পাদনার পুরস্কার।

প্রারম্ভিক জীবন
কাসোভিৎস ১৯৬৭ সালের ৩রা আগস্ট পারির ইল-দ্য-ফ্রঁসে জন্মগ্রহণ করেন। তার পিতা পিতের কাসোভিৎস একজন পরিচালক ও লেখক এবং মাতা শঁতাল রেমি একজন চলচ্চিত্র সম্পাদক। তার মাতা ফরাসি ক্যাথলিক এবং তার পিতা হাঙ্গেরীয় ইহুদি যিনি ১৯৫৬ সালের হাঙ্গেরীয় বিপ্লবের সময় ফ্রান্সে পালিয়ে এসেছিলেন। মাতিয়ো নিজেকে "ইহুদি নন কিন্তু ইহুদি হাস্যরসের মধ্যে বেড়ে ওঠা" বলে বর্ণনা করেন।

পরিচালিত পূর্ণদৈর্ঘ্য চলচ্চিত্রসমূহ 

 ২০০৯ - Rebellion (ঘোষিত)
 ২০০৮ - Babylon A.D. (নির্মাণোত্তর)
 ২০০৩ - Gothika
 ২০০১ - অ্যামেলি
 ২০০০ - Les rivières pourpres (The Crimson Rivers)
 ১৯৯৭ - Assassin(s)
 ১৯৯৫ - লা এন (ঘৃণা)
 ১৯৯৩ - Métisse (Café au lait)

তথ্যসূত্র

বহিঃসংযোগ 
 প্রাতিষ্ঠানিক ওয়েবসাইট
 

১৯৬৭-এ জন্ম
জীবিত ব্যক্তি
২০শ শতাব্দীর ফরাসি অভিনেতা
২১শ শতাব্দীর ফরাসি অভিনেতা
প্যারিসের অভিনেতা
ফরাসি চলচ্চিত্র অভিনেতা
ফরাসি চলচ্চিত্র পরিচালক
ফরাসি চলচ্চিত্র প্রযোজক
ফরাসি চলচ্চিত্র সম্পাদক
ফরাসি টেলিভিশন অভিনেতা
ফরাসি পুরুষ চিত্রনাট্যকার
ফরাসি ভাষার চলচ্চিত্র পরিচালক
শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
শ্রেষ্ঠ পরিচালক বিভাগে লুমিয়ের পুরস্কার বিজয়ী
সেজার পুরস্কার বিজয়ী
ফরাসি চিত্রনাট্যকার
ড্রাগনভ

এস ভি ডি (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), ড্রাগনভ স্নাইপার রাইফেল সোভিয়েত ইউনিয়নে তৈরি ৭.৬২ এমএম স্নাইপার রাইফেল।

ইতিহাস, উন্নয়ন কর্মকাণ্ড 
ইভজেনি ড্রাগনভের ডিজাইনকৃত এই রাইফেল পুঙ্খানুরূপে বিভিন্ন কর্মপরিবেশে পরীক্ষার পর ১৯৬৩ সালে সোভিয়েত সেনা বাহিনীতে গৃহীত হয়। ১৯৬৪ সাল হতে ইজমাশ-এ এর উৎপাদন শুরু হয়। এসভিডি এরপর হতে অত্যাবশ্যকীয় স্কোয়াড সাপোর্ট অস্ত্র হিসাবে ওয়ারশো প্যাক্ট-সহ বিভিন্ন দেশে ব্যবহৃত হয়ে আসছে। চীন(টাইপ-৭৯,টাইপ-৮৫), ইরান এবং ইরাকে(আল কাদিশিয়াহ) এর অনুমোদিত উৎপাদন হয়।
এসভিডি ড্রাগনভ শর্ট-স্ট্রোক গ্যাস পিস্টনবিশিষ্ট সেমি-অটোমেটিক গ্যাসচালিত রাইফেল। রাইফেলটিতে দুই পিস্টনের গ্যাস রেগুলেটর রয়েছে। চেকার প্যাটার্ণে ডাবল স্ট্যাকবিশিষ্ট কার্টিজের ধারণক্ষমতা ১০ রাউন্ড। 
নিখুঁত লক্ষভেদের জন্য বিশেষ কার্টিজ ব্যবহার করা হয়। ভি. এম. সেবেলনিকভ, পি. পি. সাজনভ, ভি. এম. ভরিয়ানিনভ কর্তৃক উদ্ভাবিত 7N1 রাউন্ডে রয়েছে বায়ু পকেটসহ বাইরের স্টিলের আবরণ, দস্তার শীর্ষভাগ ও ইস্পাতের অর্ন্তভাগ। পরে ১৯৯৯ সালে এটি 7N14 দ্বারা পরিবর্তণ করা হয়। ১৫১ গ্রেণের ৮৩০ মিটার/সেকেন্ড গতিসম্পন্ন এই রাউন্ডে দস্তার অর্ন্তভাগ রয়েছে। রাইফেলটিতে ট্রেসার বা বর্মবিদ্ধংসী আগ্নেয় রাউন্ড ব্যবহার করা যেতে পারে। 
এসভিডি’র ব্যারেলের মাথায় ফ্লাশ সাপ্রেসর রয়েছে। ব্যারেলের বোর মরিচা প্রতিরোধের জন্য ক্রোমিয়াম আচ্ছাদিত। এর টুইস্ট রেট ৩২০মিলিমিটার। ব্যারেলের সম্পূর্ণ দৈর্ঘ্য রাইফেল্ড নয়। টুইস্ট রেট পরে ২৪০ মিলিমিটারে কমানো হয়, এতে বুলেটের লক্ষভেদের ক্ষমতা ও গতি কমলেও ট্রেসার বা বর্মবিদ্ধংসী আগ্নেয় রাউন্ড ব্যবহারের সুযোগ সৃষ্টি হয়। এই ধরনের বুলেটের ভারসাম্য রক্ষাতে কম টুইস্ট রেট দরকার।

সংস্করণসমূহ

ব্যবহারকারী 
 ।
 
 
 
 
  - বাংলাদেশ সেনাবাহিনীর প্রধান স্নাইপার রাইফেল।
 
 
  - নোরিনকো নির্মিত কপি টাইপ-৭৯। টাইপ-৮৫ বাণিজ্যিক সংস্করণ।
 
  - ৭.৬২ ‘’টিকেআভি ড্রাগনভ’’, । এর পুরো নাম ফিনিশ: ‘tarkkuuskivääri henkilömaaleja vastaan’, উচ্চারণ: তারকুসকিভারি হেনকিলোমালিজা ভাস্তান অর্থাৎ সকল কাজে ব্যবহার উপযোগী প্রিসিশন রাইফেল । 
 
  - ‘’’ড্রাগনভ এসভিডি৫৯’’’ নামে পরিচিত।
  - নাকজির 
  - আল কাদিশিয়াহ
 
 
  - এসডব্লিউডি, এসডব্লিউডি-এম।
  
 
  - তুর্কি গ্যান্ডআর্মিতে ব্যবহৃত হয়।

তথ্যসূত্র

বহিঃসংযোগ 
 ড্রাগনভ.নেট

রাশিয়ার অস্ত্র
স্নাইপার রাইফেল
সার্কিটলজিক্স

সার্কিটলজিক্স () একটি ইলেকট্রনিক সার্কিট সিমুলেটর যা স্পাইস-এর মাধ্যমে অসংখ্য ইলেকট্রনিক ডিভাইস, মডেল সহকারে সিমুলেশনে সক্ষম। এর গ্রাফিক্যাল ইন্টারফেস নতুন ব্যবহারকারীদের জন্য সহজবোধ্য এবং ফলে এতে এনালগ ও ডিজিটাল সার্কিট অঙ্কন, পরিবর্ধন, সিমুলেশন সহজে করা যায়। এর স্টুডেন্ট ভার্সন বিনামূল্যে সংগ্রহ করা সম্ভব।

সার্কিটলজিক্স তৈরি করেন ড. কলিন সিম্পসন, যিনি কানাডার টরেন্টোর জর্জ ব্রাউন কলেজের অধ্যাপক এবং জন স্কিনার (কম্পিউটার প্রোগ্রামার)। সফটওয়্যারটি ইলেকট্রনিক সার্কিট সিমুলেশন টুল হিসেবে জর্জ ব্রাউন কলেজের ইলেকট্রনিকস ডিসটেন্ট এডুকেশন প্রোগ্রামে ব্যবহৃত হয়, যা ৩৭টি দেশে ১০,০০০ এর বেশি শিক্ষার্থী বিশিষ্ট বিশ্বের সবচেয়ে বড় ইলেকট্রনিকস প্রোগ্রাম।

পেশাদারী সংস্করণ
সার্কিটলজিক্স প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে ৩ ডি ল্যাব। ৩ ডি ল্যাব-এ বিভিন্ন যন্ত্রাংশ ত্রি-মাত্রিকরূপে দেখা সম্ভব, ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, মোটর, বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি।

কম্পনেন্ট লাইব্রেরি 
পাঠাগারের অন্তর্ভুক্ত উপাদান:
 অর্ধপরিবাহী অর্ধপরিবাহী রোধক এবং ধারক, ডায়োড, Schottky এবং জেনার ডায়োড, Bridge rectifiers, Varactor
 ডিসপ্লে, নির্দেশক, সুইচ এলইডি, ৭-সেগমেন্ট এলইডি, হেক্স ডিসপ্লে, হেক্স কী, লজিক এলইডি, NC push-button, NO push button, SPDT PB, Piezo buzzer, Pulser, Latch coil, Polar latch, Rocket, SCOPE, Stepper, Stoplight, Window
 ডিজিটাল প্রিমিটিভস গেটস, ডি মর্গান symboled gates, buffers, inverters, flip-flops
 ডিজিটাল আইসি ১কি আরএএম, 32x8 PROM, complete selection of 40xx, 41xx, 45xx, 47xx, 74xxx আইসি সমূহ
 রেখাকৃতি আইসি Op Amps, Comparators, টাইমারস, Buffers, সিডিএস, Modulators, A/D converters & D/A converters, PLL, VCO
 ট্রানজিস্টর, এফইটি BJT, IGBT, UJT, PUT, MESFET, মসফেট, Darlington transistor
 Relays Control relay, SPST, DPDT, Individual contacts and coils (enable creation of any relay)
 সরবরাহ, উৎস ব্যাটারি, ভোল্টেজ টার্মিনাল, Signal generator, I উৎস, V উৎস, I->I উৎস, V->I উৎস, I->সুইচ,V->সুইচ, I->V উৎস, V->V উৎস
 Math devices A wide variety of devices for manipulating quantities
 Miscellaneous Devices Crystals, Fuses, ট্রান্সফরমার, DC Motor, F-V & V-F converters
 Transmission lines Lossless, Lossy, and Uniform Distributed RC
 Vacuum Tubes 12AU7, 12AX7, 5879, 6L6GC, 6SN7, 7199P, 7199T
 যন্ত্রসমূহ Oscilloscope, Digital Multimeter, Bode plotter, Curve tracer, Data Sequencer, Signal generator, Logic analyzer, Logic probe, Logic Pulser
 Simulation Controls Initial Condition and Nodeset devices
 Miscellaneous Optoisolators, Photodiodes, Voltage regulators, References, SCRs, Triacs

তথ্যসূত্র

বহিঃসংযোগ 
 সার্কিটলজিক্স ওয়েবসাইট - www.CircuitLogix.com
 ইলেকট্রনিক্স ডিসটেন্ট এডুকেশন প্রোগ্রাম - www.ETcourse.com

ইলেকট্রনিক ডিজাইন অটোমেশন সফটওয়্যার
ইলেকট্রনিক সার্কিট সিমুলেটর
সিমুলেশন সফটওয়্যার
সিমুলেশন প্রোগ্রামিং ভাষাসমূহ
নীতীন বসু

নীতীন বসু (জন্ম:২৬ এপ্রিল ১৮৯৭ - মৃত্যু:১৪ এপ্রিল ১৯৮৬) একজন বিখ্যাত চলচ্চিত্র পরিচালক। তিনি ১৯৭৭ সালে দাদাসাহেব ফালকে পুরস্কার এ ভূষিত হন।

প্রথম জীবন 
নীতীন বসুর আদি নিবাস বর্তমান বাংলাদেশের কিশোরগঞ্জের জয়সিদ্ধিতে। তার পিতা কুন্তলীনখ্যাত সুগন্ধ ব্যবসায়ী হেমেন্দ্রমোহন বসু, বিখ্যাত ব্রাহ্ম সমাজ নেতা আনন্দমোহন বসুর ভাইপো। মা মৃণালিনী বসু ছিলেন কিশোরগঞ্জের মসুয়ার বিখ্যাত রায়চৌধুরী পরিবারের কন্যা, শিশু সাহিত্যিক উপেন্দ্রকিশোর রায়চৌধুরীর ছোটবোন ও সুকুমার রায়ের পিসি।

নীতীন বসু ১৯২২ খ্রিষ্টাব্দে ইংরেজি বিষয়ে প্রথম হয়ে ম্যাট্রিক পরীক্ষায় উত্তীর্ণ হন। এরপর তিনি বিএসসিতে ভর্তি হলেও পরীক্ষায় দেননি। তার পিতা হেমেন্দ্রমোহনের ক্যামেরা প্রজেক্টরের ব্যবসা ছিল। পিতার কাছ থেকেই চলচ্চিত্র সংক্রান্ত বহু বিষয়ে বিশেষ করে ফটোগ্রাফিতে প্রথম শিক্ষালাভ করেন। ১৯২১ খ্রিষ্টাব্দে পুরীর রথযাত্রার উপর তার তোলা ছবি নিউইয়র্কের ইন্টারন্যাশন্যাল নিউজ রিল কর্পোরেশন ১০০ ডলারে কিনেছিল।

চলচ্চিত্র কর্ম 
চলচ্চিত্রে তার প্রথম কাজ ইনকারণেশন ছবিতে। ১৯২৪ খ্রিষ্টাব্দে নির্বাক ছবি পুনর্জন্মের তিনি ক্যামেরাম্যান ছিলেন। স্বাধীনভাবে কাজ করার তিনি প্রথম সুযোগ পান প্রফুল্ল রায়, পি.এন.রায় এবং প্রেমাঙ্কুর আতর্থীর সাথে ইন্টার‌ন্যাশনাল ফিল্ম ক্র্যাফট এর চাষার মেয়ে ও চোরকাঁটা ছবি দুটিতে।

নিউ থিয়েটার্স স্টুডিয়োর শুরু থেকে তিনি সেখানে প্রধান ক্যামেরাম্যান এবং তার ভাই মুকুল বসু শব্দযন্ত্রী হিসাবে যুক্ত হন। এই স্টুডিও থেকে ১৯৩২ খ্রিষ্টাব্দে মুক্তি পায় দেনা পাওনা এবং চণ্ডীদাস ছবি। ভাগ্যচক্র ছবিতে প্রথম প্লে-ব্যাক প্রথার প্রবর্তন হয়। নির্বাক থেকে সবাক এবং সবাক ছবিতে প্লে-ব্যাক প্রথার প্রবর্তনে তার অবদান উল্লেখযোগ্য।

ক্যামেরার কাজ করার সাথে সাথে তিনি চিত্র পরিচালনাও শুরু করেন। তার পরিচালিত প্রথম ছবি যুগান্তকারী চণ্ডীদাস ছবির হিন্দি চিত্ররূপ। নিউ থিয়েটার্সে তার পরিচালিত প্রায় কুড়িটি ছবির ভিতরে চণ্ডীদাস, জীবন মরণ, দেশের মাটি, দিদি, কাশীনাথ প্রভৃতি উল্লেখযোগ্য।

১৯৪৬ খ্রিষ্টাব্দে নিউ থিয়েটার্স ছেড়ে তিনি বম্বের চিত্রজগতে যান। সেখানে পরায়া ধন, দীদার, ওয়ারিশ, গঙ্গা যমুনা, প্রভৃতি প্রায় কুড়িটি ছবি করেন। এর মধ্যে বিচার এবং সমর ছবি দুটি বাংলায় হয়েছিল।

ভারতীয় চলচ্চিত্রের অন্যতম পথিকৃৎ হিসাবে ১৯৭৮ খ্রিষ্টাব্দে ভারত সরকার তাকে দাদাসাহেব ফালকে পুরস্কার দিয়ে সম্মানিত করে। তিনি ভালো বেহালা বাজাতে পারতেন।

আরও দেখুন 
হীরেন বসু

তথ্যসূত্র 

 সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

বাঙালি চলচ্চিত্র পরিচালক
১৮৯৭-এ জন্ম
১৯৮৬-এ মৃত্যু
ভারতীয় চলচ্চিত্র পরিচালক
দাদাসাহেব ফালকে পুরস্কার বিজয়ী
পশ্চিমবঙ্গের চিত্রগ্রাহক
কলকাতার চিত্রনাট্যকার
হিন্দি ভাষার চলচ্চিত্র পরিচালক
বাঙালি লেখক
কলকাতা বিশ্ববিদ্যালয়ের প্রাক্তন শিক্ষার্থী
ভারতীয় পুরুষ চিত্রনাট্যকার
২০শ শতাব্দীর ভারতীয় চলচ্চিত্র পরিচালক
কলকাতার চলচ্চিত্র পরিচালক
এডওয়ার্ড সিজরহ্যান্ড্‌স

এডওয়ার্ড সিজরহ্যান্ড্‌স (ইংরেজি ভাষায়: Edward Scissorhands) ১৯৯০ সালে মুক্তিপ্রাপ্ত মার্কিন রূপকথার চলচ্চিত্র। ছবিটি রচনা করেছেন টিম বার্টন ও ক্যারোলিন থম্পসন আর পরিচালনা করেছেন টিম বার্টন। এতে এডওয়ার্ড চরিত্রে অভিনয় করেছেন জনি ডেপ আর কিম বোগ্‌স চরিত্রে ছিলেন উইনোনা রাইডার।

কাহিনী 
কাহিনী আবর্তিত হয়েছে এই এডওয়ার্ডকে কেন্দ্র করে স্বাভাবিক হাত নেই, তার বদলে আছে কাচির গুচ্ছ। এক বৃদ্ধ উদ্ভাবক সম্পূর্ণ নতুন মানুষ হিসেবে তাকে তৈরি করেছিলেন। প্রথমে তার হাত বানিয়েছিলেন কাচি দিয়ে। তার ইচ্ছা ছিল এডওয়ার্ডকে স্বাভাবিক হাত তৈরি করে দেয়ার। কিন্তু সেটা করার আগেই তিনি মারা যান। অসম্পূর্ণ এডওয়ার্ড সম্পূর্ণ একাকি হয়ে পড়ে। আমেরিকার সাধারণ এক উপশহরের অদূরে বিশাল অট্টালিকায় যখন তার দিন কাটছিল সে সময় উপশহরের এক মহিলা তার খোঁজ পায়। সে এডওয়ার্ডকে নিজের বাসায় নিয়ে যায়। সেখান থেকেই কাহিনীর শুরু।

ছবিটিকে কমেডি নাট্য ধরনের বলা যেতে পারে। এর অন্যতম আকর্ষণ ছিল আমেরিকার উপশহরগুলোর প্রাকৃতিক দৃশ্য ও জীবনধারার সুন্দর রূপায়ন। এক্ষেত্রে ১৯৫০, ৬০ ও ৮০-'র দশকের স্টাইল অনুসরণ করা হয়েছে। এডওয়ার্ড সিজরহ্যান্ড্‌স এর ধারণার সাথে মেরি শেলি রচিত কালজয়ী মার্কিন গোথিক উপন্যাস ফ্রাংকেনস্টাইন এর মিল আছে। এছাড়া ফরাসি কিংবদন্তি La Belle et la Bête (সৌন্দর্য্য ও পশু) এর সাথেও কিছুটা মিল লক্ষ্য করা যায়।

চরিত্রসমূহ 
 জনি ডেপ - এডওয়ার্ড সিজরহ্যান্ড্‌স (কাচি দিয়ে তৈরি হাতবিশিষ্ট)
 উইনোনা রাইডার - কিম বোগ্‌স (এডওয়ার্ড যার প্রেমে পড়ে)
 ডায়ান ওয়াইস্ট - পেগ বোগ্‌স (কিমের মা)
 অ্যান্থনি মাইকেল হল - জিম (কিমের প্রাক্তন প্রেমিক)
 ক্যাথি বেকার - জয়েস (প্রতিবেশী)
 রবার্ট অলিভারি - কেভিন বোগ্‌স (কিমের ছোট ভাই)
 অ্যালান আর্কিন - বিল বোগ্‌স (কিমের বাবা)
 ভিনসেন্ট প্রাইস - উদ্ভাবক

প্রতিক্রিয়া 
রটেন টম্যাটোস-এ মোট ৪২টি রিভিউ সংগ্রহ করা হয়েছে যাতে গড় রেটিং দাড়িয়েছে ৯৩%। অবশ্য ফ্রেশ ও রটেন এর হিসাব করলে রেটিং দাড়ায় ৮০%। রোলিং স্টোনের পিটার ট্র্যাভার্‌স বলেন, "বার্টন ফ্রাংকেনস্টাইনের গল্পকে খুব সুন্দরভাবে উপস্থাপন করেছেন। এটা বছরের অন্যতম সেরা কমিক এবং রোমান্টিক রূপকথার ছবি।" তিনি আরও বলেন, "এডওয়ার্ড সিজরহ্যান্ড্‌স মোটেই নিখুঁত না বরং তার চেয়ে বেশি: বিশুদ্ধ জাদু"।

মুক্তির সময় আশানুরূপ বক্স অফিস সাফল্য লাভ করতে পারেনি। টুয়েন্টিয়েথ সেঞ্চুরি ফক্স আশা করেছিল বার্টনের ব্যাটম্যান আর স্পিলবার্গের ইটি'র চেয়েও বেশি আয় করবে এই ছবি। কিন্তু বাস্তবে তা হয়নি। অবশ্য কিছুটা প্রচারণা ও বিজ্ঞাপনের পর বেশ ভালই আয় করছিল। অন্তত ছবির বাজেটের চেয়ে আয় অনেক বেশিই হয়েছিল। ২০০৩ সালে এন্টারটেইনমেন্ট ডেইলি ছবিটিকে কাঁদাতে পারে সর্বকালের সেরা এমন ছবিগুলোর তালিকায় স্থান দিয়েছে।

পুরস্কারসমূহ 
 বাফটা পুরস্কার - সেরা নির্মাণ ডিজাইন
 ৬৪তম একাডেমি পুরস্কার মনোনয়ন - সেরা অঙ্গসজ্জা
 গোল্ডেন গ্লোব পুরস্কার মনোনয়ন - সেরা অভিনেতা - সঙ্গীতধর্মী বা কমেডি (জনি ডেপ)
 গ্র্যামি অ্যাওয়ার্ড মনোনয়ন - সেরা সঙ্গীত স্কোর

তথ্যসূত্র

বহিঃসংযোগ 

 
 
 Edward Scissorhands at Metacritic
 Official website for Matthew Bourne's adaptation
 Official website for North American tour of Matthew Bourne's adaptation

১৯৯০-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
রূপকথার চলচ্চিত্র
টিম বার্টন পরিচালিত চলচ্চিত্র
মার্কিন প্রণয়ধর্মী নাট্য চলচ্চিত্র
যাদু বাস্তবতাবাদ চলচ্চিত্র
১৯৯০-এর দশকের মার্কিন চলচ্চিত্র
১৯৯০-এর দশকের ইংরেজি ভাষার চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
ড্যানি এলফম্যান সুরারোপিত চলচ্চিত্র
ফ্লোরিডায় ধারণকৃত চলচ্চিত্র
লস অ্যাঞ্জেলেসে ধারণকৃত চলচ্চিত্র
টিম বার্টন

টিমোথি "টিম" ওয়াল্টার বার্টন (জন্ম: ২৫শে আগস্ট, ১৯৫৮) একজন মার্কিন চলচ্চিত্র নির্মাতা ও অ্যানিমেটর। তার চলচ্চিত্রগুলোতে অদ্ভুত অভ্যাস এবং ডার্ক গোথিক পরিবেশ খুব সুন্দরভাবে রূপায়িত হতে দেখা যায়, যেমন - বিটলজুস (১৯৮৮), এডওয়ার্ড সিজরহ্যান্ড্‌স (১৯৯০), দ্য নাইটমেয়ার বিফোর ক্রিসমাস (১৯৯৩), এড উড (১৯৯৪), স্লিপি হলো (১৯৯৯), কর্পস ব্রাইড (২০০৫), সুইনি টড: দ্য ডিমন বার্বার অব ফ্লিট স্ট্রিট (২০০৭) ও ডার্ক শ্যাডোস (২০২২) এবং টেলিভিশন ধারাবাহিক ওয়েনসডে (২০২২)। এছাড়া বার্টন সুপারহিরো চলচ্চিত্র ব্যাটম্যান (১৯৮৯) ও ব্যাটম্যান রিটার্নস (১৯৯২), বিজ্ঞান কল্পকাহিনী চলচ্চিত্র প্ল্যানেট অব দি এপস (২০০১), কাল্পনিক-নাট্যধর্মী বিগ ফিশ (২০০৩) সঙ্গীতধর্মী রোমাঞ্চকর চলচ্চিত্র চার্লি অ্যান্ড দ্য চকলেট ফ্যাক্টরি (২০০৫) ও কাল্পনিক চলচ্চিত্র অ্যালিস ইন ওয়ান্ডারল্যান্ড (২০১০) ও মিস পেরেগ্রিন্‌স হোম ফর পিকিউলিয়ার চিলড্রেন (২০১৬)।

তার চলচ্চিত্রে প্রায়ই উইনোনা রাইডার, জনি ডেপ, লিসা ম্যারি (প্রাক্তন প্রেমিকা), হেলেনা বোনাম কার্টার-কে (তার প্রাক্তন সঙ্গী) অভিনয় করতে এবং তিনটি ব্যতীত সবকয়টি চলচ্চিত্রে সুরকার ড্যানি এলফম্যানকে সঙ্গীত পরিচালনা ও সুর করতে দেখা গেছে। বার্টন দুটি একাডেমি পুরস্কারের মনোনয়ন ও তিনটি বাফটা পুরস্কারের মনোনয়ন লাভ করেছেন এবং এটি এমি পুরস্কার ও একটি গোল্ডেন গ্লোব পুরস্কার অর্জন করেছেন।

চলচ্চিত্রের তালিকা

মূল্যায়ন
বার্টনের পরিচালিত চলচ্চিত্রসমূহের সমালোচক, দর্শক ও ব্যবসায়িক মূল্যায়ন।

তথ্যসূত্র

বহিঃসংযোগ 
 
 MusicalTalk Podcast featuring Burton, Depp, Carter and others.
 Tim Burton Bibliography (via UC Berkeley)
 Senses of Cinema: Great Directors Critical Database
 Netribution interview
 KCRW's The Treatment: Tim Burton (02/06) 

১৯৫৮-এ জন্ম
জীবিত ব্যক্তি
ক্যালিফোর্নিয়ার অ্যানিমেটর
ক্যালিফোর্নিয়ার চলচ্চিত্র পরিচালক
ক্যালিফোর্নিয়ার চলচ্চিত্র প্রযোজক
ক্যালিফোর্নিয়ার চিত্রনাট্যকার
মার্কিন অ্যানিমেটেড চলচ্চিত্র পরিচালক
মার্কিন অ্যানিমেটেড চলচ্চিত্র প্রযোজক
মার্কিন চলচ্চিত্র পরিচালক
মার্কিন চলচ্চিত্র প্রযোজক
মার্কিন টেলিভিশন পরিচালক
মার্কিন টেলিভিশন প্রযোজক
মার্কিন পুরুষ কবি
মার্কিন পুরুষ চিত্রনাট্যকার
মার্কিন মিউজিক ভিডিও পরিচালক
অ্যানিমেশন চিত্রনাট্যকার
উত্তরাধুনিকতাবাদী চলচ্চিত্র নির্মাতা
ওয়াল্ট ডিজনি অ্যানিমেশন স্টুডিওজের ব্যক্তি
বিজ্ঞান কল্পকাহিনী চলচ্চিত্র পরিচালক
ভীতিপ্রদ চলচ্চিত্র পরিচালক
ইংল্যান্ডে মার্কিন প্রবাসী
ফ্রান্সে মার্কিন প্রবাসী
ইঙ্কপট পুরস্কার বিজয়ী
ডেটাইম এমি পুরস্কার বিজয়ী
হ্যুগো পুরস্কার বিজয়ী লেখক
২০শ শতাব্দীর মার্কিন পুরুষ লেখক
২০শ শতাব্দীর মার্কিন চিত্রনাট্যকার
২১শ শতাব্দীর মার্কিন চিত্রনাট্যকার
মার্কিন অ্যানিমেটর
শিশুতোষ কবি
গথিক কল্পকাহিনী